A murit actorul Dan Tomescu
Dan Tomescu, actorul renumit pentru spectacolele sale travesti, a pierdut lupta împotriva unei boli nemiloase. Înmormântarea sa a avut loc la cimitirul Sfânta Vineri.
Românii îl ştiau din seriale cum ar fi "La Bloc", "Băieții Răi", "Clanul" sau "Vlad". A jucat şi în filmele "Queen Marie of Romania" din 2019 sau "Not Guilty", în 2017.
Dan Tomescu a fost prezent în reclame și seriale celebre
Actorul Dan Tomescu a fost condus pe ultimul drum luni, 18 martie 2024, la cimitirul Sfânta Vineri. De-a lungul carierei sale, actorul a fost prezent în reclame, filme și seriale celebre.
Celebrul actor a colaborat cu mari personalități ale teatrului românesc. Tragedia a fost cu atât mai mare că, în ciuda realizărilor sale artistice, a sfârșit într-o situație de lipsuri materiale.
Acum mulți ani, Dan Tomescu a trecut printr-o serie de dificultăți. După moartea mamei sale, viața actorului a devenit un coșmar. A rămas fără casă și fără loc de muncă.
Actorul a fost evacuat din casă
El a povestit, la un moment dat, că a fost evacuat din casa sa și că a fost surprins de mascați. Ajutorul a venit din partea unei prietene. Aceasta i-a oferit un apartament unde să stea timp de o lună. Tomescu a mers la asistența socială și le-a spus că nu am niciun serviciu, nici o casă.
"Am susținut și eu prin munca mea cinstitită țara asta, plătind impozite.
Nu dețin nicio proprietate, mașini, bunuri, n-am nimic. Decât un loc de veci, lânga mama mea", a mărturisit Dan Tomescu în 2014, într-un interviu pentru cancan.ro.
Timp de aproape toată viața sa, a locuit într-un apartament cu cinci camere. Tomescu și a avut parte de lucruri deosebite pe masă. Cu toate acestea, în 2014, s-a trezit într-un spațiu plin de igrasie, unde supraviețuia cu mila oamenilor.
El a povestit cum a ajuns să locuiască într-un demisol. Unul dintre locatarii acestei case i-a oferit șansa să locuiască acolo. Ca liber profesionist, Dan Tomescu a relatat că, la 56 de ani, singurul venit este acela de la CREDIDAM, pentru drepturile de autor obținute din filmele în care a jucat.
"Adică 20 de lei. Noroc că m-a sunat Giulia Nahmany și mi-a oferit un rol mic într-un film", s-a plâns artistul în 2014.
Mai multe personalități publice i-au întors spatele
Tomescu a dezvăluit că a cerut ajutorul mai multor personalități publice pentru a obține un loc de muncă. Mulți, s-a plâns el, i-au întors spatele. Acesta a relatat că a avut CV-ul pregătit și chiar a aplicat la o companie de cablu.
"Florin Piersic mi-a zis la un moment dat … sigur, că mă știe, pentru că eu am debutat la Teatrul Național, unde am fost regizor de culise, figurație. Am apelat și la Loredana Groza, pe care o știu de 20 de ani. Mi-a cunoscut familia. Mi-a zis că nu mă poate ajuta. Mi-a zis ca nici pe fratele ei nu-l ajută.
Luminița Anghel mi-a zis că este supărată și are probleme, și nu am mai insistat. Nimeni nu are nicio obligație față de mine. Categoric!", mărturisea Dan Tomescu după moartea mamei sale, în 2014.
Singurii care îl ajutau erau vecinii.